CELEX: C2006/281/09
Language: da
Date: 2006-11-18 00:00:00
Title: Sag C-300/04: Domstolens dom (Store Afdeling) af 12. september 2006 — M.G. Eman, O.B. Sevinger mod College van burgemeester en wethouders van Den Haag (anmodning om præjudiciel afgørelse fra Nederlandse Raad van State (Nederlandene)) (Europa-Parlamentet — valg — valgret — betingelser om bopæl i Nederlandene for nederlandske borgere i Aruba — unionsborgerskab)

18.11.2006   
            
            
               DA
            
            
               Den Europæiske Unions Tidende
            
            
               C 281/5
            
         Domstolens dom (Store Afdeling) af 12. september 2006 — M.G. Eman, O.B. Sevinger mod College van burgemeester en wethouders van Den Haag (anmodning om præjudiciel afgørelse fra Nederlandse Raad van State (Nederlandene))
   (Sag C-300/04) (1)
   
   (Europa-Parlamentet - valg - valgret - betingelser om bopæl i Nederlandene for nederlandske borgere i Aruba - unionsborgerskab)
   (2006/C 281/09)
   Processprog: nederlandsk
   Den forelæggende ret
   Nederlandse Raad van State
   Parter i hovedsagen
   
      Sagsøger: M.G. Eman, O.B. Sevinger
   
      Sagsøgt: College van burgemeester en wethouders van Den Haag
   Sagens genstand
   Præjudiciel — Raad van State (Nederlandene) — fortolkning af artikel 17 og 19 EF sammenholdt med artikel 189, 190 og 299 EF — anvendelse af bestemmelserne om unionsborgerskab på personer bosiddende i de oversøiske lande og territorier — stemmeret til valgene til Europa-Parlamentet for personer bosiddende i De Nederlandske Antiller og Aruba betinget af, at de pågældende har haft bopæl i Nederlandene i ti år
   Konklusion
   
               1)
            
            
               Personer, der er statsborgere i en medlemsstat, og som er hjemmehørende eller har bopæl på et område, der hører til de oversøiske lande og territorier, og som er omhandlet i artikel 299, stk. 3, EF, kan påberåbe sig de rettigheder, der tilkommer unionsborgere ifølge EF-traktatens anden del.
            
         
               2)
            
            
               Selv om der på fællesskabsrettens nuværende udviklingstrin intet er til hinder for, at medlemsstaterne, under overholdelse af fællesskabsretten, fastlægger betingelserne for valgret og valgbarhed ved valg til Europa-Parlamentet på grundlag af kriteriet om, at der skal være bopæl på det område, hvor valget afholdes, er ligebehandlingsprincippet imidlertid til hinder for, at de valgte kriterier medfører, at statsborgere, som befinder sig i ensartede situationer, behandles forskelligt, uden at denne forskellige behandling er objektivt begrundet.
            
         
               3)
            
            
               Det tilkommer hver enkelt medlemsstat i sin nationale retsorden at fastlægge de foranstaltninger, der skal gælde for genopretning af retstillingen [rechtsherstel] for en person, som på grund af en national retsforskrift, der er i strid med fællesskabsretten, ikke blev optaget på valglisten ved det valg til Europa-Parlamentet, som fandt sted den 10. juni 2004, og som dermed blev udelukket fra at deltage i valget. Sådanne foranstaltninger, som kan omfatte en godtgørelse af den skade, der er forvoldt på grund af en tilsidesættelse af fællesskabsretten, som kan tilregnes staten, skal være i overensstemmelse med ækvivalens- og effektivitetsprincippet.
            
         
      (1)  EUT C 228 af 11.9.2004.